વોશિંગ્ટન- ટ્રમ્પ વહીવટી તંત્રના વરિષ્ઠ અધિકારીએ જણાવ્યું હતું કે, ચીનના વીટો ઉપયોગના કારણે ભારતને અણુ સપ્લાયર્સ ગ્રૂપની (NSG) સદસ્યતા મેળવવામાં અડચણ આવી રહી છે. વધુમાં ટ્રમ્પ વહીવટી તંત્રના અધિકારીએ જણાવ્યું કે, અમેરિકા આ ​​ગ્રૂપમાં ભારતની સદસ્યતા મેળવવા પ્રયાસ કરતું રહેશે કારણકે, ભારત તેના તમામ નિયમોનું પાલન કરે છે. 48 સદસ્ય ધરાવતા આ વિશિષ્ટ પરમાણુ સમૂહમાં ભારત સ્થાન મેળવવા પ્રયાસ કરી રહ્યું છે. જોકે ચીન ભારતના આ પ્રયાસમાં સતત અડચણ ઉભી કરી રહ્યું છે. આ સમૂહ અણુ વેપાર નિયંત્રિત કરે છે. મહત્વનું છે કે, ભારતને અમેરિકા સહિત મોટા ભાગના પશ્ચિમી દેશોનું સમર્થન મળેલું છે.